पम्फा भुसालको जन्म २०१९ साल साउनमा अर्घाखाँचीको किमडाँडा–५, आँपखोलामा भएको हो । ‘विद्युत्’ उपनामले चिनिने भुसालका पाँच दिदीबहिनी तथा एक भाइ छन् । तीमध्ये पम्फा साहिँली छोरी हुन् । पहिलो संविधानसभा चुनावमा ललितपुर–३ बाट विजयी संविधानसभा सदस्य पम्फा भुसाल माओवादी केन्द्रीय सदस्यसमेत हुन् । उनी २०७० सालमा भने चुनाव बहिष्कार गर्ने मोहन वैद्य किरण नेतृत्वको दलमा थिइन् । भुसाल विक्रम संवत् २०३३ सालदेखि विद्यार्थी राजनीतिमा हाम फालेकी हुन् ।
